text: Danmarks mest godkendte kunstværk
  31 januar 2014 kl. 13.49
  Det krævede tilladelse fra et hav af instanser, da en skulptur skulle opstilles ved motorvejssammenfletningen ved Taulov. På mandag bliver den indviet.
  Skulpturen er formentligt den mest godkendte i Danmark.
  Skulpturen består af tre 40 meter høje bemalede højspændingsmaster og står ved motorvejssammenfletningen ved Taulov.
  Den placering har krævet et hav af tilladelser. Men nu har både politiet, vejdirektoratet, kommunen, forskellige forsyningsselskaber og Naturklagenævnet givet tilladelse.
  Det er Nils Erik Gjerdevik, der har lavet skulpturen. Den bliver indviet på mandag.
  